oskulation
Oskulation er et geometrisk begreb. En kurve i rummet har i hvert punkt en oskulerende cirkel, der er tættest muligt på kurven, se differentialgeometri. En flade \(F\) oskuleres i et givet punkt \(q\) af en entydigt bestemt paraboloide \(P\), som har toppunkt i \(q\). Paraboloiden er karakteriseret ved, at forholdet \((h/d)^2\) nærmer sig nul, når et vilkårligt punkt \(p\) på \(P\) nærmer sig \(q\). Her er \(d\) afstanden fra \(p\) til \(q\), og \(h\) den vinkelrette afstand fra \(F\) til \(p\). Den oskulerende cirkel og oskulerende plan for kurver i rummet opfylder en tilsvarende betingelse.